CELEX: 62010TN0237
Language: el
Date: 2010-05-26 00:00:00
Title: Υπόθεση T-237/10: Προσφυγή της 26ης Μαΐου 2010 — Vuitton Malletier κατά ΓΕΕΑ — Friis Group International (Απεικόνιση μηχανισμού κλειδώματος)

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/44
            
         Προσφυγή της 26ης Μαΐου 2010 — Vuitton Malletier κατά ΓΕΕΑ — Friis Group International (Απεικόνιση μηχανισμού κλειδώματος)
   (Υπόθεση T-237/10)
   ()
   2010/C 209/68
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Louis Vuitton Malletier SA (Παρίσι, Γαλλία) (εκπρόσωποι: P. Roncaglia, G. Lazzeretti, M. Boletto και E. Gavuzzi, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Friis Group International ApS (Κοπεγχάγη, Δανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 24ης Φεβρουαρίου 2010 στην υπόθεση R 1590/2008-1, καθόσον κήρυξε άκυρο το κοινοτικό σήμα αριθ. 3693116 για προϊόντα των κλάσεων 9, 14 και 18,
            
         
               —
            
            
               να καταδικάσει το καθού στα δικαστικά έξοδα και,
            
         
               —
            
            
               εφόσον η αντίδικος ενώπιον του τμήματος προσφυγών παρέμβει στην παρούσα διαδικασία, να την καταδικάσει στα δικαστικά έξοδα, περιλαμβανομένων και των εξόδων στα οποία υποβλήθηκε η προσφεύγουσα ενώπιον του τμήματος προσφυγών και του τμήματος ακυρώσεως.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα που απεικονίζει μηχανισμό κλειδώματος, για προϊόντα των κλάσεων 9, 14, 18 και 25 — αίτηση καταχώρισης κοινοτικού σήματος υπ’ αριθ. 3693116.
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών.
   
      Σήμα του οποίου δικαιούχος είναι η αιτούσα την κήρυξη της ακυρότητας του κοινοτικού σήματος: Η αιτούσα την κήρυξη της ακυρότητας του κοινοτικού σήματος στήριξε την αίτησή της στη συνδρομή απόλυτων λόγων ακυρότητας κατά το άρθρο 52, παράγραφος 1, στοιχείο α', του κανονισμού (ΕΚ) 207/2009 του Συμβουλίου.
   
      Απόφαση του τμήματος ακυρώσεως: Απόρριψη της αίτησης για την κήρυξη της ακυρότητας του κοινοτικού σήματος.
   
      Απόφαση του τμήματος προσφυγών: Εν μέρει αποδοχή της προσφυγής.
   
      Λόγοι ακυρώσεως: Η προσφεύγουσα προβάλλει δύο λόγους ακυρώσεως.
   Πρώτον, η προσφεύγουσα ισχυρίζεται ότι η προσβαλλόμενη απόφαση αντιβαίνει στο άρθρο 7, παράγραφος 1, στοιχείο β', του κανονισμού (ΕΚ) 207/2009 του Συμβουλίου, διότι κακώς το τμήμα προσφυγών δέχτηκε ότι το εν λόγω άρθρο έχει εφαρμογή στο επίμαχο κοινοτικό σήμα όσον αφορά τα προϊόντα των κλάσεων 9, 14 και 18. Ειδικότερα, το τμήμα προσφυγών: (i) εξέτασε εσφαλμένα το ζήτημα του διακριτικού χαρακτήρα του επίμαχου κοινοτικού σήματος, θεωρώντας ότι το σήμα συνίσταται στο σχήμα των προϊόντων που καλύπτει, και (ii) κατέληξε στο εσφαλμένο συμπέρασμα ότι το σήμα δεν έχει εγγενώς διακριτικό χαρακτήρα.
   Δεύτερον, η προσφεύγουσα υποστηρίζει ότι η προσβαλλόμενη απόφαση αντιβαίνει στο άρθρο 52, παράγραφος 2, του κανονισμού (ΕΚ) 207/2009 του Συμβουλίου, διότι κακώς το τμήμα προσφυγών κατέληξε στο συμπέρασμα ότι το εν λόγω άρθρο δεν έχει εφαρμογή εν προκειμένω.